
“  Nonne  Mere  est, 

Nihil  aliud  sibi  naturam  latrare,  nisi  ut,  quoi 
“  Corpore  sejunctus  dolor  absit,  menteque  f  ruatur 
“  Jocundo  sensu,  cura  semota,  metuqueV* 

- “  knoutye  not, 

“  Of  all  ye  toil  for,  nature  nothing  ashs 
“  But  for  the  body  freedom  from  disease, 

“  And  sxveet,  unanxious  quiet,for  the  mindV^ 

Mason  Good’s  Lucretius,  Lib.  ii. 

DISSERTATIO  MEDICA  INAUGURATIS 

QUAEDAM 

DE 

HYDROCELE 

TUNICAE  VAGINALIS  TESTIS 

COMPLECTENS. 


EXORDIUM. 

Cum  genus  humanum,  tot  causis  in  discrimi¬ 
na  varia,  singulis  horis,  oblatum,  nec  denique, 
aut  magno  aut  parvo  ulla  lethi  fuga  sit,  ab  re- 
dactione  ad  paucos,  necnon  interitu  pene  toto 
humanam  familiam  vindicare,  singulari  et  opi¬ 
ficio  admodum  mirifico,  Natura  (suae  conserva¬ 
tionis  provida)  libidine  minime  domabili  aes¬ 
tuat  prolem  sibi  consimilem  procreare. 

Communis,  ergo,  est  omnium  animantium 
hic  coitionis  appetitus,  procreandi  causa,  et 
omnis  species  organis  de  industria  eo  aptissi¬ 
mis  instruitur,  instinctuque  porro  quodam  con¬ 
genito,  pubertatis  aetate,  imbuitur,  ut  sexus  se 
mutuo  amplectantur. 

Pernecessarium  igitur  fuit,  organa  huic  mag¬ 
ni  momenti  muneri  dicata,  prae  omnibus  cae- 
teris  in  corpore  respicienda,  et  a  malo  defen¬ 
denda  fuisse. 

Nuper,  ut  narrant,  semiferus  quidam  et  Indi¬ 
cus  homo  ex  Insulis  Maris  Australis,  Londinum 
advectus,  adque  Museum  speciminum  anatomi¬ 
corum  adductus,  omnium  rerum  quae  ibi  sub 
ejus  aspectum  advenissent,  nullam  tam  curiose, 
quam  partes  genitales  observavit  et  inquisivit  j 
magnum  hercle  documentum,  quod  in  barbaro 
homine  nihil  plus  mirandum  !  Quum  nullus 
fere  aetatem  puerilem  praetergressus  reperia- 
tur,  utcunque '  doctrina  vel  ingenio  excultus, 
cui  non  in  tali  repositorio,  memoria  eorundem 
primum  occurrisset. 

Hinc  provenit,  quod  morbi  partes  genitales 

afficientes  nunquam  non  maximam  sibi  attentio¬ 
nem  vindicant,  praesertim  si  quid  cruciatus  vel 
incommodi  secum  afferant. 

Istiusmodi  Hydrocele  habenda  est,  quae  im¬ 
primis  parum  molesta,  fere  negligitur  j  tandem 
vero,  immensa  et  inhabili  mole,  nec  raro  do¬ 
lore  importuno,  infesta  admodum  et  ingrata 
evadere  solet.  Isthoc  ideo  malum,  utpote 
quotidie  occurrens,  neque  levis  omnino  mo¬ 
menti,  argumentum  Tentamini  nostro  satis  ido¬ 
neum  fore  judicavi ;  exorsus,  ut  decet,  ex  cele¬ 
berrimi  CuLLENi  definitione. 


DEFINITIO  HYDROCELES. 

A  CuLLENo  hisce  verbis  Hydrocele  defini¬ 
tur  :  “  Tumor  scroti  non  dolens,  paulatim 
‘‘  crescens,  mollis,  fluctuans,  pellucidus 

Hydrocele  quidem  tumorem  quemvis  aquo¬ 
sum  in  quacunque  parte  situm,  significare  po- 


•  Culleni  Synops.  Nosolog.  G.  79. 

test :  sed  cum  Ttrm  vocabulum  Graecum  iri  lin¬ 
gua  medica  fere  ad  pudendorum  tumores  co¬ 
hibeatur,  Hydrocelem  aquam  in  his,  seu  potius 
in  scroto,  solum  designare  omnes  intelligunt. 

Hujus  tres  species  Cullenus  recenset ;  sci¬ 
licet,  Aquosam,  Hydatidosam  et  Malaharicam  ; 
quae,  mihi  videtur,  neque  recte  vocantur  nec 
discernuntur.  Isthaec  cum  ita  sint,  ad  species 
potius  haeremus  quas  Monro,  Pott,  aliique 
aeque  egregii  in  scientia  chirurgica,  jam  usu, 
scriptis,  argumentisque  sanxerunt.  Hae  sunt, 

I.  Propriae  \  scilicet, 

1 .  Hydrocele  ex  anasarca  scroti. 

2.  Hydrocele  ex  anasarca  funis  spermaticae. 

3.  Hydrocele  ex  hydatide  funis  spermaticae. 

4.  Hydrocele  tunicae  vaginalis  testis. 

II,  Symptomaticae ;  scilicet, 

1.  Hydrocele  congenita. 

2.  Hydrocele  hernialis. 

3.  Plydrocele  sarcocele. 

Longe  vero  frequentissima  est  Hydrocele 
tunicae  vaginalis  testis,  atque  de  ea  praecipue 
tractare  in  animo  mihi  est,  sic  tamen,  ut  spe- 

cies  alias  minime  silendas  esse  putarem,  quum 
ab  iis  male  intellectis  longe  plus  periculi  oria¬ 
tur.  Sigillatim  tamen,  atque  sub  propriis  ca¬ 
pitibus,  perstringere  nequaquam  mihi  propo¬ 
no  ;  contentus,  si  in  diagnosi  tradenda,  discri¬ 
mina  evitanda  diligenter  indicavero. 


MORBI  HISTORIA. 

Antequam  signa  quae  Hydrocelen  deno¬ 
tant,  chartae  illinamus,  necesse  erit  quaedam 
de  forma  situque  partium,  quibus  illa  sedem 
habet,  perbreviter  colligere. 

Scrotum,  imprimis,  seu  saccus  cuticularis 
ab  inguine  dependens,  ex  plurima  fibra  reticu¬ 
lata  constat,  facile  tam  aere  quam  aqua  pene¬ 
trabili.  In  hoc  sacco,  testiculus,  qui  ex  sub¬ 
stantia  satis  simplici  constat,  continetur  ;  ut- 
pote  qui,  puero  adhuc  in  matrice  latenti,  huc 
circa  mensem  octavum  descendisset ;  nam  in 
mensibus  primis,  perinde  ac  alia  abdominis 

viscera,  testiculus  post  peritonaeum,  in  ventre 
ipso  reperitur  ;  tempore  autem  progrediente, 
paulatim  ad  annulum  inguinis  accedit,  tunicam^ 
quam  a  peritonaeo  recipit,  secum  trahens,  et 
postea  per  annulum  in  scrotum  degressus,  ean¬ 
dem  membranam  secum  digitabuli  seu  sacci 
figura  compositam,  in  cavum  istud  defert,  qua¬ 
si  involucrum  ei  externum  futurum.  Hic  sac¬ 
cus  serosus  et  in  abdomen  usque  pateret,  ni 
cito  post  testiculi  descensum,  annulus,  cohae- 
sione  facta,  clauderetur  ;  quod  si  non  fieret, 
serum  de  ventre  in  scrotum  deflueret,  qualiter 
in  Hydrocele  congenita  subinde  videmus. 

Sacco  nunc  tunicae  vaginalis  testis  nomen 
est,  qui  ad  partem  inferiorem  dilatior,  pyrami- 
dem  refert,  cujus  basis  corpus  testiculi  in  sinu 
suo,  pericardii  more,  arctissime  complectitur, 
et  de  colore  suo,  tunica  albuginea  dicta  fuit. 

Nihil  anatomicam  artem  respiciens  adjicien¬ 
dum  puto,  nisi  lectorem  monitum  velim,  nul¬ 
lam  tunicam  ex  peritonaeo  funiculo  genitali 
dari  praeter  hanc  vaginalem  \  auctoresque  om- 

nes  hallucinari,  qui  aliam  funi  propriam  de¬ 
scripserunt  ;  septum  quoque  nullum  esse  *. 

His  de  partium  fabrica  propositis,  facili  ne¬ 
gotio  indicia  quotquot  Hjdrocelem  tunicae  va¬ 
ginalis  testis  comitari  solent,  lectoribus  intelli- 
gentur.  Incipiente  morbo,  signa  Hydroceles 
haec  sunt ;  tumor  mollis,  decolor,  apud  caput 
testiculi  inferius  percipitur,  corpore  erecto 
praecipue  notabilis  ;  dolorem  nullum  movet, 
ne  pressu  quidem,  quo  vero  nihil  minuitur ; 
tumoris  forma  fere  spheroides,  postea  tamen 
pyramidem  referre  videtur,  e  basi  scilicet  satis 
ampla  in  verticem  quasi  conicam  extenuata. 
Quo  magis  indies  augetur  moles,  eo  tensior 
fit,  eoque  magis  rugae,  quae  in  scroto  fuerunt, 
evanescere  solent ;  intra  tamen  scroti  fines  diu 
se  continet,  donec  tandem,  progrediente  tem¬ 
pore,  ita  ad  ventris  musculos  usque  proserpat, 
ut  primis  licet  morbi  temporibus,  funis  genita¬ 
lis  manifeste  sentiatur,  provecto  jam  ultra  mor¬ 
bo,  non  nisi  aegerrime  percipi  potest. 

*  Monro,  Edin.  Medical  Essays,  vol.  v. 

Verum  enimvero,  antequam  ad  talem  mag¬ 
nitudinem  tumor  pervenit,  pondus  haud  me¬ 
diocriter  auctum  esse  invenitur,  quo  vicinarum 
partium  cutis  tantum  deorsum  trahitur,  quan¬ 
tum  penem  semet  mirum  in  modum  contra¬ 
here,  nonnunquam  fere  omnino  evanescere  co¬ 
gat  ;  subinde  vero,  si  Ruyschio  et  Palfino 
credas,  virga  vehementer  extumescit,  humore 
scilicet  in  telam  cellulosam  ejus  effuso.  In 
hoc  jam  provectiore  malo,  testiculus,  qui  pos¬ 
teriore  fere  tumoris  parte  reperitur,  quique 
aliquamdiu  post  hydropem  coeptam  facile  per¬ 
cipiendus  erat,  nunc  vix  ac  ne  vix  quidem  di¬ 
gito  sentiendus  est  j  exploratione  tamen  dili¬ 
genter  instituta,  duritiam  quandam  semper 
percipias  in  scroto,  qua  sede  testis  naturaliter 
esse  debet ;  qua  quidem  pressura  facta  moles¬ 
tiae  sensum  raro  non  exprimit. 

Longe  plurimis  exemplis  humor  quidam  fluc¬ 
tuans,  premente  manu,  faciliter  distinguitur. 
Nihilominus  subinde  accidit,  quod  tumor  mali 
diuturnitate  tensissimus  factus,  nullum  fluidum 
evidenter  indicet  5  neque  hoc  in  statu,  nota  ea 

Hydroceles  tritissima  fidendum  erit,  scilicet, 

translucendi  facultate  qua  candelae  solisve  ra- 

« 

dios  per  se  transmittit.  Incipiente  morbo,  cum 
tumoris  interioris  nondum  color  permutatus, 
neque  tunica  vaginalis  multum  incrassata  fuerit, 
liquor,  quem  habet,  fere  perlucidus  apparet  j 
quae  cum  adsit  nota,  seri  in  scroto  semper  ar¬ 
gumentum  valde  probabile  habetur ;  quod  si 
desit  tamen  talis  transpectus,  minime  aquam 
non  scroto  subesse  arguit ;  cum  hicce  transpec¬ 
tus  omnino  a  membranarum  continentium  re¬ 
rumque  inclusarum  conditione  fortuita  neces¬ 
sario  pendebit.  Per  totum  morbum  aeger  per¬ 
raro  de  tumoris  dolore  queritur,  sed  molestia 
quaedam  in  dorso  fere  percipitur,  quam  tumoris 
pondus  de  fune  genitali  pendens  fecerat ;  hinc 
certe  multum  vinctura,  quae  molem  suspendat, 
allevare  solet. 

Haec  fere  signa  sunt  Hydroceles  alterutri 
scroti  sacco  restrictae  ;  nonn unquam  vero  du¬ 
plex  vitium  apparet,  utriusque  tunicae  vagina¬ 
lis  cavo  humore  repleto  ;  qui  non  ex  uno  quo¬ 
vis  scroti  latere  prominet,  sed  semet  per  totum 
aequaliter  expandit. 

Morbus,  de  quo  tractatur,  omnibus  aetatibus 
obnoxius  est;  hoc  tenerrimi  pueruli  aeque  ac  de¬ 
crepiti  senes  subinde  afficiuntur,  saepius  tamen 
et  gravius  aetas  virilis  et  robusta. 

Tempus  a  morbi  initio,  donec  non  magis  to¬ 
lerabilis  fiat,  fere  longum  est ;  non  tamen  de¬ 
sunt  exempla,  quibus  vitium  celerrime  in  im¬ 
mensam  molem  excreverit. 

Et  serum  ipsum,  et  partes  id  amplectentes, 
permutare  a  morbi  longinquitate  solent ;  hu¬ 
mor  modo  pallidus,  modo  viridescens  ;  nec  ra¬ 
ro  turbidus,  saniosus,  ater  ;  tunica  ipsa,  ut  su¬ 
pra  comprehendimus,  incrassata,  opacior  ;  funis 
quoque,  auctore  Scarpa,  distrahitur  in  partes, 
vasis  spermaticis  a  se  invicem  vaseque  deferente 
separatis  *.  Testiculus  grandior  quasi  relaxa¬ 
tus,  multaque  varice  per  funem  instructus  sae¬ 
pe  reperitur  :  quin  et  in  exemplis  nonnullis  spa¬ 
tium  tunicae  vaginalis,  membranulis  inter  sep¬ 
tum,  aquam  veluti  in  cellis  habet.  (Vide  De¬ 
finitionem.) 


*  Scarpa  de  Hernia. 

CAUSAE  PRAEDISPONENTES. 

De  quibus  causis  proclivitas  huic  morbo  in¬ 
ducitur,  incerti  haerent  scriptores  j  convenit 
tamen  eundem  in  regionibus  calidis,  praeser¬ 
tim  apud  debiliores,  frequentem  esse ;  sic  in¬ 
sularum  nostrarum,  quae  Indiae  Occidentales 
appellantur,  incolis,  et  praesertim  Barbadensi- 
bus  familiarem  esse;  neque  minus  Brasilien- 
sibus  grande  Flumen  Januarium  accolentibus 
solennem.  His  vero  debilitas  quaedam  ab  aere 
sicciore,  pravoque  vitae  genere  concitari  dici¬ 
tur  ;  corporibus  scilicet  relaxatis  et  in  hydro¬ 
pem  proclivibus.  Difficultas  quaedam  hic  sub-  * 
est ;  nam,  Batavorum  in  Europa  regio  valde 
humidi  crassique  aeris,  hydropi  quam  maxime 
proclivis  esse  creditur  ;  certe  veri  multo  simi¬ 
lius  apparet  hydropem  in  regione  humida  quam 
sicca  generari  debere.  Sed  aliae  causae  vale¬ 
tudinem  generalem  afficientes,  aquam  inter  cu¬ 
tem  colligere  in  quavis  orbis  terrarum  parte  va- 

lent :  haec  corporis  conditio,  quomodocunque 

I 

inducta,  Hydroceles  excitationi  multum  favet ; 
nec  dubium  est,  quin  causae  aliae  testiculum 
solum  et  apparatum  spermaticum  respicientes, 
regionibusqiie  supradictis  occidentalibus  pro¬ 
priae  cum  ista  conspirent. 


CAUSAE  EXCITANTES. 

Hae  vix  minore,  quam  causae  praedisponen- 
tes,  obscuritate  versantur ;  Pott,  celeberrimus 
de  Hydrocele  auctor,  se  prorsus  nescire  confite¬ 
tur  ;  neque  Ruyschius  opinionem  quam  de  va¬ 
rice  venarum  in  teste,  funeque  protulit,  ratam 
habet ;  certum  est,  tales  varices  in  hoc  morbo 
saepe  reperiri,  nec  minus  quod  omnes  causae 
liberum  per  vasa  circuitum  impedientes  seri 
profusionem  effecturae  sint ;  hinc  fidem  Doctori 
Fairbairn  *,  Hydrocele  afflictos  sibi  fere  ictum 
aliamve  injuriam  praegressam  conquestos  esse 
affirmanti,  haud  gravate  constare  credimus. 


*  Inaug;  Dissert.  A.  D.  1815. 

Idem  auctor  est  luem  veneream  in  causis  esse, 
nec  raro,  stricturam  urethrae,  quod  Hydrocele 
detumescente  post  hanc  sanatam  ostenditur.  Pe- 
REiRA,  qui  de  Hydrocele  Brasiliensium  scripsit, 
eam  erysipelati  saepissime  in  civitate  Fluvii  Ja¬ 
nuarii  supervenire  tradidit  ;  utriusque  morbi 
originem  relaxationem  esse  Quod  Dodo¬ 
naeus  dixerit  (Schenkius)  de  vitio  a  rene  ad 
scrotum  usque  propagatum,  inconsulte  id  lite¬ 
ris  scriptis  mandatum  apparet ;  neque  fidem  fa¬ 
cit,  etiamsi  vere  diceretur,  quod  sinistra  scroti 
pars  aquam  longe  saepius  Hydroceles  contineat, 
quia  vena  spermatica  ejus  lateris  in  vena  sua 
emulgente  terminatur  :  incertum  enim,  nec  ab 
aliorum  observationibus  confirmatum. 


CAUSA  PROXIMA. 

I 

Haec  haud  aliter  quam  aliarum  hydropum 
causa  diflicilior  quam  primo  statim  aspectu  vi- 
\ 


*  Inaug.  Dissert.  A.  D.  1815. 

deretur.  Sin  autem,  cum  plerisque  sentias,  hy¬ 
dropem  fieri  siquando  exhalatio  vasorum  mini¬ 
morum  resorbentium  diligentiam  superaverit; 
Hydrocelem  quoque  subire  cum  vasa  halitum  il¬ 
lum,  qui  tunicam  vaginalem  sanissimo  in  statu 
irrorat,  casu  quovis  adauxerint,  haud  absurde 
judicabis.  At  nuper  quidam  argumentis  prae¬ 
validis  instructi,  res  ita  esse  negant,  atque  sem- 
per  inflammationis  nonnihil  utcunque  latentis 
praeiisse  contendunt.  His  haud  male  concinit 
observatio Doctoris  Faircairn  et  Dodonaei;  ne- 

I 

que  minus  eo,' quod  obiter,  nec  ullam  theoriam 
tuendi  causa  prolata  fuisset :  rem  vero  curiosum 
quam  practicum  medicum  potius  attinere  opi¬ 
nor. 


SIGNORUM  RATIO. 

Aqua  in  uno  latere  saepius  quam  utroque 
colligitur,  paribus  rationibus,  quibus  oculorum 
unus  saepius  quam  ambo  morbis  plectitur  ;  sic 

enim  sors  jubet  iii  rebus,  quascunque  in  pari¬ 
bus  copulari  statuit  Natura. 

Tumor  translucei^  quia  et  scrotum  ipsum  dis¬ 
tentum  radios  lucis  sine  mora  trajicere  solet, 
atque  aqua  adjecta  nihil  minuit  transpectum  e- 
jus,  quin  augere  oportebit,  si  doctrina  opacitatisy 
quae  hodie  obtinet,  firma  sit,  corpora  scilicet, 
sicut  chartam  oleo  imbutam,  transparere,  si¬ 
quando  poros  eorum  devios  humor  idoneus  pe¬ 
netraverit.  Quibus  e  causis  tumor  opacus  fiat, 
jam  supra  in  historia  diximus.  Alia  signa  ma¬ 
nifestiora  quam  quae  ullam  rationem  ultra  dan¬ 
dum  desiderent. 


DIAGNOSIS. 

Tunicae  vaginalis  testis  Hydrocelem  ab  aliis 
supradictis  tumoribus  accurate  distinguere  o- 
portebit,  praesertim  cum  opus  sit  curationem 
his  longe  diversam  instituere  ;  discriminandum 
quoque  haud  minus  diligenter  inter  eandem 
Hydrocelem  aliaque  vitia,  quibus  plurimis  geni¬ 
talia  masculina  vexari  solent. 

‘  Ab  Anasarca  scroti  ita  distinguitur :  in  illa 
scroti  cutis  fere  laevior,  atque  digito  pressa  fo¬ 
veolam  relinquit  aliquamdiu  perstantem.  Ana¬ 
sarca  etiam  latus  utrumque  occupat,  ut  hydro¬ 
pe  universo  oriunda,  cujus  alia  et  vulgaria  indi¬ 
cia  per  totum  corpus  fere  adsunt ;  adde  quod 
tumor  penis  simul  adsit  atque  tumoris  fere  opa¬ 
citas. 

✓ 

Hydrocele  funis  spermaticae  a  nostro  morbo 
ita  distinguitur:  Hydrocele  tunicae  vaginalis 
testis  ab  imo  scroto  incipiens  sursum  tendit; 
funis  spermatica  fere  semper  sentire  est  apud 
summum  tumorem  ;  fluctuatio  manifesta ;  tu¬ 
morem  recedere  in  ventrem  compressio  mini¬ 
me  cogit  nec  hominis  positio ;  testis  non  nisi  in 
parte  tumoris  posteriore  percipitur.  Atqui  Hy¬ 
drocele  funis  spermaticae  a  superiore  parte  tes¬ 
tis  deorsum  progreditur;  eundemque  ideo  in 
parte  sui  inferiore  tactui  sensum  praestat.  Hi 
morbi  tamen  subinde  conjunguntur. 

Hernia  scroti  simili  fere  in  modo  dignoscitur  : 
praeterea,  hernia  tumorem  habet  minus  firmum 
aut  aequabilem  ;  opaca  est,  nec  raro  murmure 


/ 

quodam  personat,  praesertim  si  in  ventrem  re¬ 
condi  possit,  quod  fere  semper  plus  minusve  ef¬ 
ficere  valebimus  ;  tussi  distenditur  :  figura  quo¬ 
que  pyramidata  herniae  deest,  neque  funis  sper¬ 
matica  facile  percipi  potest,  licet  testis  eviden¬ 
ter  tactu  sentiatur.  Haec  quoque  Hydrocelem 
cum  hernia  complexam  a  nostro  morbo  satis 
distinguent. 

Ab  Hernia  Humorali  per  dolorem,  ruborem, 
morbum  seu  injuriam  praeviam  discernere  sole¬ 
mus  ;  tumor  opacus  est ;  tactus  impense  cru¬ 
ciat  ;  nullo  tamen  transpectu,  nulla  etiam  fluc¬ 
tuatione  ;  febris  quoque  saepe  se  comitem  ad¬ 
dit. 

Cirsocele  varicum  contortas  et  distentas  plicas 
sub  digito  per  testiculum,  seu  chordam  genita¬ 
lem  serpentes  praestat,  naturainque  propriam 
satis  declarat ;  supino  corpore,  quoque  detu¬ 
mescit  ;  atque  vix  aut  ne  vix  quidem  molem 
unquam  acquirat,  qualis  curationem  postulet. 

Hydatides  asperam  quandam  et  inaequalem 
tumoris  superficiem  praestant,  vixque  aut  ne 
vix  quidem  trans) ucent ;  difficilis  nihilominus 

fit  distinctio,  nisi  in  unica  funis  genitalis  by- 
datide,  qua,  auctor  est  clar.  Bknj.  Bell,  sul¬ 
cus  extrinsecus,  septum  quasi  intrinsecus  sub 
scroto  percipiatur ;  sedes  autem  hujusmodi 
septi  variat  admodum  pro  forma  aut  situ  hyda- 
tidum  ;  sic  ab  experientia  priore  haud  multum 
quod  ad  diagnosin  discere  possumus.  Quin  et 
scrotum  nisi  per  easdem  distentum  rugisque 
laevatum,  crassius  est  quam  quod  tale  dissepi- 
mentum  facile  ostenderet. 


MEDENDI  RATIONES. 


Paucis  vero  morbis  plures  curationes  adhibu¬ 
erunt  chirurgi  quam  ei  quem  tractavi  :  morbus 
in  se  haudquaquam  periculosus,  remediorum 
numero  et  discrimine  fit  vere  formidabilis.  Ex¬ 
perientia  tamen  fidelissima  incolumitatem  aegri 
cum  chirurgi  facilitate,  per  eandem  operatio¬ 
nem,  Injectionem  scilicet,  et  conjunxit  et  uni¬ 
verso  usui  nunc  commendavit.  Chirurgi  nuper 

curationem  bifariam  dicere  solebant,  quasi  una 
esset  malum  tantum  levatura,  altera  rursus  idem 
radicitus  deletura  ;  priorem  vero  harum  cura¬ 
tionem  imprimis  attingere  institui. 

In  hac  aquarum  exitum  moliebantur ;  morbo 
nempe  diu  quieturo,  si  hae  semel  ejicerentur. 
Sectio  fit  scalpello,  nisi  chirurgus,  ut  plurimi, 
pericula  testiculi  morbosi  seu  arteriae  sperma¬ 
ticae  vulneratae  parvipendens,  perforatorem 
triangulum,  vulgo  dictum  irocar,  mallet,  apud 
anteriorem  item  que  inferiorem  scroti  partem  ; 
atque  scrotum,  siquando  humor  haesitantius  per 
vulnus  aut  tubum  insertum,  foras  prodierit,  ma¬ 
nu  comprimendum  est, 

Nonnunquam  vero  accidit,  ut  vel  ex  sarco- 
cele,  vel  ex  mutato  partium  situ,  vel  denique  ex 
inscito  medicantis  opere,  ut  ramus  aliquis  arte¬ 
riae  spermaticae  vulneretur,  sanguinemque  ef¬ 
fundat  ;  cujus  rei  clarissimum  exemplar  conser¬ 
vatur  in  Musaeo  Joannis  Hunter.  Ille  vir 
praeclarus,  manu  sua  partium  conditionem  in 
quodam,  dum  sanesceret  ex  Hydroceles  opera¬ 
tione  mortuo,  rimatus,  cera  prius  colorata  per 

vascula  infusa,  vas  vulneratum,  coagulum  effu¬ 
sum  invenit ;  et  quod  mirum  videatur  coagu¬ 
lum  adhaerere,  vasculaque  e  partibus  vicinis  in 
se  admittere.  Hoc  manifestissimum  quod  vi¬ 
derat  exemplum  coaguli  vita  praediti  rite  con¬ 
servandum  curavit,  ut  adhuc  videatur 

Haec  perforatio  saepe  nec  inutiliter  institui- 

$ 

tur,  ut  suadet  Earle,  in  iis  etiam  qui  curationem 
deletricem  postea  subituri  sunt.  Hoc  enim  mo¬ 
do  testis  conditionis  certiores  fimus,  adque  vo¬ 
lumen  quod  libet  tumorem  increscere  permitti¬ 
mus.  Nonnunquam  porro  accidit,  ut  saccus 
scroti,  hunc  ad  modum  vacuatus,  collapsusque 
cohaeserit  utrinque,  atque  sic  aeger  morbo  in 
perpetuum  liberatur. 

Ab  initio  diximus,  partes  tunicae  vaginalis 
testis  quae  ab  anteriore  parte  sint,  necnon  a  la¬ 
tere,  liberas  esse,  tunicaque  albuginea  perpetuo 

separabiles,  ergo  aqua  nunquam  testiculum  om- 

« 

nino  circumfluere  potest.  Hinc  etiam  patet  in- 


*  vide  Trans,  Phil.  1818. — Scarpa  haud  inutiliter  scrip¬ 
sit  de  hac  quoque  re  in  libro  suo  de  Herniis. 


DE  HYDROCELE. 


21 


cisionem  ibi  tantum  fieri  debere,  ubi  tunicae  va¬ 
ginalis  a  tunica  albuginea  distantia  maxima  est, 
i.  e.  in  linea  longitudinali  atque  tumore  medio 
anteriore,  dicente  Scarpa  :  in  illa  parte  ubi  dis¬ 
tantia  minima  est,  incisio  non  tantum  inepta, 
sed  lethalis  foret. 

Aqua  emissa,  vulnusculum  lino,  emplastro 
superimposito,  curandum  est  5  atque  si  scrotum 
olim  vehementer  distensum  fuerit,  fascia  nunc 
suspendunt.  Plerisque  vulnusculi  curatio  nul¬ 
lius  negotii  est,  quippe  paucis  fere  horis  perfi¬ 
ciatur  ;  aliis  tamen  minus  feliciter ;  exulcera¬ 
tur  nonnunquam  plaga,  raro  tamen  ultra  ex¬ 
teriorem  cutem  progreditur,  facileque  seda¬ 
tur.  Quando  ad  tunicam  vaginalem  usque  pro¬ 
cessit,  adhaesionem  inducendo,  morbum  in  pau¬ 
culis  penitus  sanavit.  Pott  dixit  se  hanc  ex¬ 
ulcerationem  lethalem  fieri  cognovisse ;  sed  ra¬ 
rissime  certe  id  accidit. 

Fuerunt  qui  aquam  non  emitti  donec  libra 
collecta  esset,  suaderent  ;  miro  tamen  errore ; 
nam  haec  prorsus  inutilis  esset  operatio,  ni  va¬ 
sa  absorbentia  per  tunicam  vaginalem  hiantia 

liquorem  exhalatum  sorptura  essent ;  hac  au¬ 
tem  tunica  incrassata  atque  densata,  vascula  ab¬ 
sorbentia,  bene  constat,  minus  libere  haurire  so¬ 
lent  ;  quapropter  vix  prudentis  esset  medici 
aquarum  emissionem,  donec  talis  supervenerit 
membranae  status  differre ;  contra,  si  aqua  in 
morbi  initio  emitteret,  curatio  saepius  fieret  de¬ 
finita. 

Curationes  quae  deletrices  habentur  sex  sunt ; 
Injectio  nimirum.  Incisio,  Setaceum,  Excisio, 
Turunda  (Collyrium)  Adurentia. 

Ex  his,  ut  diximus,  Injectio  usu  longe  cele¬ 
berrima  est ;  neque  opus  est  argumenta  iterum 
proferre  quae  huic  primas  partes  post  diutinam 
controversiam  vindicavere.  Curatio  ipsa,  haec 
est. 

Aqua  more  supra  tradito  educta,  tubus,  cui 
annexa  fuit  utris  elastica  vino  impleta,  sacco  de¬ 
mittitur,  atque  comprimitur,  donec  cavum  jam 
scrotum  ad  pristinam  fere  amplitudinem,  vino 
ex  utri  expresso,  repleatur  ;  quo  facto,  ad  duo¬ 
decimam  horae  partem  ibi  vinum  continetur, 
nisi  molestum  praeter  modum  deveniat ;  non- 

nihil  tamen  doloris  utile  habetur,  quoniam  in¬ 
flammationem  quanta  opus  sit  futuram  denun- 
ciat.  Recepto  vino,  quod  rubere  oportet,  vul¬ 
nusculum  componendum  ;  scrotum  ipsum  cin¬ 
gulo  idoneo  suspendendum  ;  signa  denique,  si 
quae  ingrata  oboriantur,  accurate  corrigenda 
sunt,  lllust.  Jacobus  Earle  se  duabus  vini 
partibus  aquae  unam  admiscere  testatur ;  cui 
misturae,  si  dolorem  moveret  nullum,  addidit 
.  vinum  donec  aeger  sentiret ;  sin  vero  morbus 
recens  esset,  aquam  adauxit. 

Dolor  de  quo  loquimur  circa  renes  et  inguina 
praesertim  percipitur.  Signa  ingrata  superve¬ 
nire  solita  fere  ad  inflammationem  pertinent, 
atque  remediis  quae  huic  conditioni  accommo¬ 
dantur,  vulgo  sanantur ;  fomenta,  cataplasma¬ 
ta,  purgantia  salina,  et  ut  diximus,  cingulum 
suspensorium,  ex  his  praecipua  sunt.  Neque  ve¬ 
rum  est,  quod  scriptores  nonnulli  dixerunt,  om¬ 
nino  ut  herniam  humoralem  tractari  debere  ; 
nam  salina  et  vehementia  medicamenta  repri¬ 
mentia,  qualia  sunt,  Murias  /immoniae.  Murias 
Hydrargyri^  vomitoria  fortiora,  necnon  saepe 

frictio, ‘quae  hernia  humorali  jure  optimo  exhi¬ 
beantur,  in  recenti  Hydroceles  inflammatione 
nunquam  non  nocerent. 

'  Curatio  tamen,  utcunque  omnibus  accepta, 

suis  neque  levibus  incommodis  haud  caret.  Sic 

« 

non  nisi  periculose  adhibetur,  ubi  testis  aut  fiinis 
spermatica  morbo  quovis  graviore  affectus  sit  ; 
inflammationem  admodum  vehementem  vitae 
periculosam  saepe  excitat.  Denique,  quod  pes¬ 
simum  est,  saepe  hoc  molimine  nihil  omnino 
perficitur,  sed  morbus  citato  passu  ad  pristinum 
statum  regreditur  :  talibus  igitur  exemplis,  In¬ 
cisio  utique  adhiberi  debet. 

\ 

Operationem  hanc.  Incisionem  scilicet,  vetus¬ 
tissimi  auctores  descripserunt,  Celsus,  exempli 
gratia,  et  Paulus  Aeginetus  ; — quod  saepe  pe¬ 
riculosa  esset,  nec  raro  lethalis,' testati  sunt  in¬ 
numeri  recentiores.  Nihilominus  praeclarus  nu¬ 
per  chirurgus,  Benj.  Bell,  eam  prae  omnibus 
posuit  et  laudavit,  neque  unquam  lethalem  fieri 
judicavit 

Incisio  hunc  ad  modum  instituitur;  tegu- 


*  'Vide  Bell  on  Hydrocele. 

mentis  scroti  a  media  ad  superiorem  tumoris 
partem  incisis,  scalpello  aperiendus  est  saccus ; 
quo  facto,  atque  priusquam  omnis  effluxerit  a« 
qua,  scalpellus  recurvus,  Bistoury  dictus,  demit¬ 
titur,  eoque  tota  tunica  vaginalis  testis  e  sum¬ 
ma  usque  ad  imam  partem  aperitur.  Quum 
tumor  magnus  sit,  melius  consulitur,  si  pars  sac¬ 
culi  excidatur^  atque  vulnus  denique  ab  imo, 
lino  oleo  madefacto  curetur.  Nisi  in  talibus 
exemplis,  nunquam  bene  inciditur  Hydrocele  ; 
atque  cum  aliae  medendi  rationes  supradictae 
simili  ratione  pendeant,  factu  tamen  crudelio¬ 
res,  eventu  incertiores  sint,  hac  sola  insistere 
commodissimum  erit. 

Bxcisio  quoque  a  Celso  laudatur,  ut  curatio 
tunc  temporis  bene  cognita,  nec  aliquam  peri¬ 
culi  mentionem  injecit  de  hac  aliis  ve  in  scroto 
operationibus  timendi :  atqui  satis  constat  an¬ 
tiquos  etiam  longe  minus  felices  in  talibus  ope¬ 
rationibus  quam  hodierni  extitisse ;  quum  jus¬ 
tissimus  imperator,  Justinianus  ipse,  in  Novellis 
scripserit  de  castratione  his  in  verbis  :  “  Saepe- 
‘‘  numero  e  multis  vix  pauci  evadunt  in  colu-. 

“  mes,  usque  adeo,  ut  quidam  ex  his,  qui  ser- 
“  vati  fuerunt,  sub  nostro  aspectu  deposuerint  e 
“  nonaginta  aegre  tres  servatos  esse  Si  his 
castratio  adeo  interneciva,  excisionem  tunicae 
vaginalis  haud  multo  feliciorem  fore  suspicamur. 

Dominus  S.  Cooper  in  Lexico  Chirurgico, 
Albucasin  primum  excisionem  aperte  descrip¬ 
sisse  autumat,  nec  Celsum  nisi  partem  sacci  a- 
movendam  suasisse  ;  Celsi  autem  verba  sunt : 
“  Si  vero  humor  intus  est,  incidendum  est,  in 
“  pueris  quidem,  inguen  ;  nisi  in  his  quoque  id 
“  liquoris  ejus  major  modus  prohibet :  in  viris 
“  vero,  et  ubicunque  multus  humor  subest, 
“  scrotum.  Deinde,  si  inguen  incisum  est,  eo 
“  protractis  tunicis,  humor  effundi  debet :  si 
“  scrotum,  et  sub  hoc  protinus  vitium  est,  ni- 
‘‘  hil  aliud  quam  humor  effundendus,  abscinden» 
“  6/aeque  membranae  sunt,  si  quae  eum  conti- 

nuerunt ;  deinde  eluendum  id  ex  aqua,  quae 
“  vel  salem  adjectum  vel  nitrum  habeat:  si  sub 
‘‘  media  imave  tunica  totae,  eae  extra  scrotum 

*  Vide  Justiniani  Novell.  Const.  cxlii.  De  his,  qui 
Eunuchos  faciunt. 

collocandae,  eoccidendaeque  sunt  His  sa¬ 
tis  constat  eum  excisionem  jubere. 

'  Haec  operatio  in  modo  sequenti  optime  per¬ 
ficitur :  duae  lineae  ad  similitudinem  myrtacei 
folii  in  scroto  scalpello  ducuntur,  et  pars  inter¬ 
ciditur  ;  deinde,  sacco  forfice  patefacto,  tunica 
vaginalis  exciditur  usque  ad  partem  qua  vasis 
spermaticis  concrevit  ;  vulnus  lino  impletur 
donec  ad  curationem  veniat,  quod  sero  fit. 

Setaceum  a  clarissimo  Pott  in  usum  reduce¬ 
batur;  scrotum  inferius  et  anterius  perforatore 
triangulari  cannula  incluso  penetravit,  cannu¬ 
laque  relicta,  per  eam  aliam  cannulam  transmi¬ 
sit  ;  per  hanc  iterum  fila  serica,  quotquot  facile 
lumen  transirent,  auxilio  perforatoris  alius  lon¬ 
gioris  filaque  trahentis,  per  scroti  partem  supe¬ 
riorem  quoque  propulit ;  eo  facto,  hic  et  can¬ 
nulae  removentur,  et  setaceum  nunc  per  scro¬ 
tum  transactum,  ibi  relinquitur. 

Huic  vero  curationis  modo  plurima  objicien¬ 
da  sunt.  Setaceum  quidem  corpus  testiculi 


•  Celsus,  Lib.  6.  Cap.  xix. 

perpetuo  stringens  et  irritans,  inflammationem 
plus  aequo  exasperare  necesse  est ;  hinc  inflam¬ 
matio  nimia  purisque  formatio  major  quam  quae 

/ 

facile  per  aperturam  effluere  potest ;  hinc  in 
alias  vicinas  partes  viam  sibi  legit,  atque  absces¬ 
sus  formantur,  qui  difliculter  ad  sanitatem  per¬ 
ducuntur.  Denique,  hic  processus  nullam  prae¬ 
stat  cognitionem  de  statu  testiculi,  quem  cogno¬ 
visse  apprime  necessarium  est ;  nam  si  hydati-  . 
des  subsint,  male  respondet  haec  curatio  :  at¬ 
que  si  testiculus,  ut  nonnunquam  accidit^  extir- 
pandus  sit,  nihilominus  relinquitur. 

Collyrio  eadem  objici  possunt,  atque  sic  hodie 
raro  usurpatur  ;  adhibendi  modus  fere  omnino 
similis  est  ac  in  setaceo  jam  diximus. 

Adurentia  a  Domino  Else' laudata  nonnun¬ 
quam  usurpata  sunt atque  in  iis  exemplis  qui¬ 
bus  aegri  timiduli  scalpellum  metuunt,  exhibe¬ 
antur;  sed  ex  toto,  haec  valde  inepta  sunt,  quum 
Causticum  sic  regi,  ut  Eschara  per  tunicam  va¬ 
ginalem  rodat,  fere  nequeat ;  ideoque  saepe  fit, 
ut,  labore  cum  dolore  irrito,  ad  scalpellum  con¬ 
fugiendum  sit ;  sinus  quoque  in  scroto  inter- 


DE  HYDROCELE. 


29 


que  scrotum  et  tunicam  vaginalem  testis  saepe 
concitat. 

Neque  silentio  praetereundum  esse  opinor, 
quicquid  auctores  scripserint  de  fuga  Hydroce¬ 
les  per  medicamenta,  opus  hercle  taedii  plenum, 
nec  nisi  rarissimis  exemplis,  votis  sperantium 
responsurum ;  aut  Diureticis  vulgaribus  utun¬ 
tur,  aut  Submuriate  Hydrargyri.  Keate  fere 

solus  est,  qui  rem  extrinsecus,  per  Muriatem 

• 

Ammoniae  aqua  solutum,  aggredi  ausus  est ;  fe¬ 
liciter  certe  in  quibusdam  exemplis,  ni  fallacia 
quaedam,  ut  solet,  subfuerit. 

Dominus  Forshaw,  Nosocomii  Liverpolen- 
sis  chirurgus  solertissimus,  hunc  morbum  se¬ 
mel  iterumque  sanavit,  ope  linimenti  quod  fit 
ex  Unguenti  Hydrargyri  fortioris  drachmis  tri¬ 
bus,  et  Olei  Camphorati  unciis  duabus,  quae  si¬ 
mul  bene  conteruntur  ;  hoc  linimento. mane  et 
vespere  scrotum  infricari,  et,  panno  laneo  su¬ 
perimposito,  fascia  idonea  sustineri  debet.  Me¬ 
ticulosis,  quibus  omnis  operatio  chirurgica  in¬ 
grata  esset,  haec  aut  similia  reprimentia  prius 
experiri  suaderem. 

